**ISebe leMfundo leNtshona Koloni: IPROGRAM YOKUPHUCULA INDLELA YOKUCINGA**

**I-*ClassDojo***

**Isahluko 3: UKatie ubhaqa amandla amangalisayo ka-“okwangoku”**

Ibali lethu liqala ngoKatie, igongqongqo elinobubele elalithanda ukuba lelona likrelekrele kakhulu eklasini – kwade ngenye imini, kwenzeka into engonwabisiyo.

Yayilixesha elimnandi losuku kuKatie: Iklasi yesayensi. Wayesoloko engoyena ugqwesayo kwiSayensi, kodwa ngaloo mini kwakukho into enomahluko. Wonke umntu wayekonwabele ukusebenza le projekthi iyolisayo, kodwa uKatie wayengayiqondi le nto. Wayesele eza kucela uncedo xa wathi wanengcinga eyoyikisayo. Ukuba wayecele uncedo wonke umntu wayeza kumbona ukuba enyanisweni wayengekho krelekrele ngaphaya koko. Wacinga ukuba makathule enze ngathi yonke into yayihamba kakuhle.

Kwixeshana nje elingephi emva koko, uKatie wayekwikhefu lesidlo sasemini, eziva elusizi, ukufika kukaMojo ezokudlula kuye.

“Katie, uyingqondi!” wakhwaza watsho uMojo.

“*Uhm*… intoni?” wabuza uKatie.

“Bendisebenza kule projekthi namhlanje,” watsho uMojo, “Ndaza ndaxinga. Ngokwesiqhelo bendiya kusuka ndinikezele ndiqalise ngokujula iinqwelomoya ezingamaphepha, kodwa ndiyikhumbule into oyithethileyo yokuba ingqondo yakho injengesihlunu. Ndicinge ukuba, heyi, asiyonto ikhangeleka ngathi andinakuyenza le nto, andikakwazi ukuyenza okwangoku. Ndibhenele kuBruce ndathi, “Heyi Bruce, andiyazi le nto. Wasuka wathi, “akukho ngxaki, Mojo, ndiza kukunceda uyisombulule.” Ngoko ke, sisebenze kunye kule projekthi ukufumana isisombululo yaye ngoku sinentaba-mlilo (*volcano*) entle kakhulu kowakhe wazibona.”

“Kuhle kakhulu, Mojo,” watsho uKatie, “kodwa khange ube nantloni ukucela uncedo?”

“Unotshe, yintoni enokundenza iintloni, xa bendiza kube ndifunda into ethile entsha?”

Kuhle, uKatie zange ayikholelwe loo nto. Wayesoloko efundisa uMojo malunga nengqondo, kodwa mhlawumbi elo yayilixesha lokuba afunde isifundo kuye.

Mmmm, wena ucinga ntoni? Ingaba uKatie ufunda okuthile kuMojo? Ngoku lowo ngumbuzo onika umdla ngenene.

**Isiphelo**